На основу Решења о банкротству стечајног судије Привредног суда у Ваљеву, број предмета Ст.бр. 33/2011 од 08.04.2011. године, а у складу са чланoвима 131., 132.,133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног дужника («*Службени гласник Републике Србије» број 13/2010.*), сагласности одбора поверилаца од 14.03.2018. и 20.03. 2018. године, стечајни управник стечајног дужника :

  **"BRAVO S&S" DOO u stečaju**

**15300 ЛОЗНИЦА, ул. Кнеза Милоша 15**

 **ОГЛАШАВА**

 **продају имовине стечајног дужника јавним надметањем**

**Целина 1.** Зграда пословних услуга – УПРАВНА ЗГРАДА ( објекат бр. 1 ) и део објекта Помоћна зграда – Магацин ( објекат бр. 4 ) у **Лозници, ул. Кнеза Милоша 15**, на кат. парцели бр. 3884/2 уписане у ЛН 11552 КО Лозница као државна својина са правом коришћења. Наведена имовина је уписана у В листу непокретности као Пр+ Сп, у основи површине 387 м2 ( објекат 1 ) и као Пр у основи површине 417 м2 ( објекат бр. 4 ) својина приватна 1/1.Предмет продаје је функционална целина ( по намени је ХОТЕЛ ) који има одобрење за градњу, (спратности По+Пр+ 1 Сп и По+Пр+ 2 Сп) чија је укупна површина 1521,17 м2;

Саставни део целине 1 је покретна имовина у објекту према спецификацији у продајној документацији.

**Почетна цена : 61.301.570,00 динара Депозит : 24.520.628,00 динара**

**Целина 2.** Учешћеу капиталу зависног правног лица „VIP REAL ESTATE“ doo Лозница Кнез Милоша 15 матични број 20473452 уписани у АПР – у

у износу од 49,6839 % ;

**Почетна цена : 160.789.500,00 динара Депозит : 64.315.800,00 динара**

**Целина 3.** Потраживања од купаца.;

**Почетна цена : 2.538.500,00 динара Депозит : 1.015.400,00 динара**

*( Напомена: Списак имовине стечајног дужника, као и статус исте, детаљно је приказан у Продајној документацији )*

Право на учешће у поступку продаје имају сва домаћа и страна правна и физичка лица која испуне следеће услове :

1.након добијања профактуре, изврше уплату ради откупа Продајне документације у износу од **40.000,00 РСД** ( ред. Бр. 1 и2 ) и **10.000,00 РСД** (ред. бр. 3) ( профактура се може добити сваког радног дана, **слањем захтева на мејл адресу:** euro.zvezda@gmail.com уз претходни договор са стечајним управником на број телефона 063/295-191). Рок за откуп продајне документације је 0**3.05.2018.** године.

2. уплате новчани износ утврђеног депозита на текући рачун број : 840-299802-09 Депозит за учешће у продаји стечајног дужника **"BRAVO S&S" DOO u stečaju, позив на број** Ст. Бр. 33/11 **)**) најкасније до **04.05.2018. године**, или положе неопозиву банкарску гаранцију наплативу на први позив ( са роком важности до **30.07.2018.године**). У случају да се на име депозита за учешће у поступку продаје положи банкарска гаранције, оригинал исте се ради провере мора доставити искључиво лично, уз претходни договор са стечајним управником на број телефона 063/295-191 најкасније до **04.05.2018. године.**

3. потпишу изјаву о губитку права на повраћај депозита, у случајевима предвиђеним Националним стандардом број 5. Изјава чини саставни део продајне документације.

4.региструју се као учесници на јавном надметању. Регистрација учесника почиње 2 (два) часа пре почетка јавног надметања, а завршава се 10 (десет) минута пре почетка јавног надметања, односно у периоду од 11:00 до 12:50 часова, 09.05.2018. године, на адреси: **„BRAVO S&S" DOO u stečaju, 15300 Лозница, ул. Кнеза Милоша 15**.

. Имовина се може разгледати на локацији у **Лозници, ул. Кнеза Милоша 15** након откупа продајне документације, сваким радним даном од дана објављивања огласа до **05.05.2018.** године, у периоду од 10.00 до 16.00 часова, уз обавезну претходну најаву стечајном управнику. **Имовина се купује у виђеном стању без гаранције, а стечајни управник не одговара за недостатке које купац утврди по извршеној продаји.**

 Након уплате депозита , потенцијални купци , ради правовремене евиденције, морају предати стечајном управнику : попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац ( ако се као потенцијални купац пријављује правно лице), овлашћење за заступање (оверено код јавног бележника), уколико јавном надметању не присуствује потенцијални купац лично ( за физичка лица) или законски заступник ( за правна лица). **Адреса за доставу :** **„BRAVO S&S" DOO u stečaju, 15300 Лозница, ул. Кнеза Милоша 15 , закључно са 07.05.2018. године , до 15.00 часова.**

Стечајни управник спроводи јавно надметање тако што: 1.Региструје лица која имају право учешћа на јавном надметању; 2.Отвара јавно надметање читајући правила надметања; 3.Позива учесника да прихвате понуђену цену према унапред утврђеним корацима увећања; 4.Одржава ред на јавном надметању; 5. Проглашава за купца учесника који је први прихватио највишу понуђену цену; 6.Потписује записник.

Особе које учествују на јавном надметању дужне су да пруже на увид доказ о идентитету ( важећа лична карта или пасош).

**Јавно надметање ће се одржати дана 09.05.2018. године, у 13.00 часова, на адреси:** : **„BRAVO S&S" DOO u stečaju, 15300 Лозница, ул. Кнеза Милоша 15** у присуству комисије формиране одлуком стечајног управника.

 У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на текући рачун , у року од 48 ( четрдесет осам ) часова од дана јавног надметања, након чега ће му бити враћена гаранција.

Рок за потписивање и оверу купопродајног уговора је 7 (седам ) дана од дана одржавања јавног надметања под условом да је депозит који је обезбеђен гаранцијом уплаћен на текући рачун , а купац је дужан да закаже термин овере уговора код надлежног јавног бележника и да о томе обавести стечајног управника. Проглашени купац је дужан да уплати преостали износ купопродајне цене у року од 8 (осам ) дана од дана потписивања уговора о купопродаји.Ако проглашени купац не потпише записник, или не закључи купопродајни уговор, или не уплати купопродајну цену у прописаним роковима и по прописаној процедури, као и у свим другим случајевима предвиђеним Изјавом о губитку права на повраћај депозита, губи право на повраћај депозита,а за купца се проглашава други најбољи понуђач.

Други најбољи понуђач има иста права и обавезе као проглашени купац.У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит се враћа у року од осам дана од дана јавног надметања. Другом најбољем понуђачу, депозит се враћа у року од три радна дана, од дана када проглашени купац уплати купопродајну цену.

 Порезе и трошкове који произилазе из закљученог купопродајног уговора у целости сноси купац.

Овлашћено лице: Душица Ковачевић стечајни управник, контакт телефон: 063/295-191 мејл адреса : euro.zvezda@gmail.com